
	Ændringsforslag til et udkast til retsakt

	Ændringsforslag fra Parlamentet opstillet i to kolonner

Tekst, der udgår, er markeret med fede typer og kursiv i venstre kolonne. Tekst, der udskiftes, er markeret med fede typer og kursiv i begge kolonner. Ny tekst er markeret med fede typer og kursiv i højre kolonne.

Den første og den anden linje i informationsblokken til hvert ændringsforslag angiver den relevante passage i det pågældende udkast til retsakt. Hvis et ændringsforslag angår en eksisterende retsakt, som udkastet til retsakt har til formål at ændre, indeholder informationsblokken tillige en tredje og en fjerde linje, hvori det er anført, hvilken eksisterende retsakt og hvilken bestemmelse heri der er berørt.

Ændringsforslag fra Parlamentet i form af en konsolideret tekst

Ny tekst er markeret med fede typer og kursiv. Tekst, som er bortfaldet, markeres med symbolet ▌eller med overstregning. Ved udskiftninger markeres den nye tekst med fede typer og kursiv, og den udskiftede tekst slettes eller overstreges. 
Som en undtagelse bliver rent tekniske justeringer, der er foretaget af de berørte tjenestegrene med henblik på udarbejdelsen af den endelige tekst, ikke markeret.

[bookmark: _Toc156220814]FORSLAG TIL EUROPA-PARLAMENTETS LOVGIVNINGSMÆSSIGE BESLUTNING
om forslag til Europa-Parlamentets og Rådets afgørelse om ændring af direktiv 2007/2/EF for så vidt angår visse rapporteringskrav for infrastrukturer for geografisk information
(COM(2023)0584 – C9‑0385/2023 – 2023/0356(COD))
(Almindelig lovgivningsprocedure: førstebehandling)
Europa-Parlamentet,
–	der henviser til Kommissionens forslag til Europa-Parlamentet og Rådet (COM(2023)0584),
–	der henviser til artikel 294, stk. 2, og artikel 192, stk. 1, i traktaten om Den Europæiske Unions funktionsmåde, på grundlag af hvilke Kommissionen har forelagt forslaget for Parlamentet (C9‑0385/2023),
–	der henviser til artikel 294, stk. 3, i traktaten om Den Europæiske Unions funktionsmåde,
–	der henviser til udtalelse af … fra Det Europæiske Økonomiske og Sociale Udvalg[footnoteRef:1], [1:  EUT C 0 af 0.0.0000, s. 0. /endnu ikke offentliggjort i EUT.] 

–	efter høring af Regionsudvalget,
–	der henviser til forretningsordenens artikel 59,
–	der henviser til betænkning fra Udvalget om Miljø, Folkesundhed og Fødevaresikkerhed (A9‑0000/2023),
1.	vedtager sin holdning ved førstebehandling, hvormed Kommissionens forslag overtages;
2.	anmoder om fornyet forelæggelse, hvis Kommissionen erstatter, i væsentlig grad ændrer eller agter i væsentlig grad at ændre sit forslag;
3.	pålægger sin formand at sende Parlamentets holdning til Rådet og Kommissionen samt til de nationale parlamenter.
[bookmark: _Toc137653662][bookmark: _Toc137734347]

[bookmark: _Toc156220815]BEGRUNDELSE
I stedet for den nuværende årlige rapportering skal medlemsstaterne rapportere til Kommissionen hvert andet år om specifikke rapporteringskrav forbundet med infrastruktur for geografisk information inden for miljøområdet eller aktiviteter, der kan påvirke miljøet. Denne ændring til direktivet reducerer ikke medlemsstaternes overvågning eller dataindsamling.

Fra 31. marts 2025 skal medlemsstaterne ajourføre en sammenfattende rapport hvert andet år, ikke senere end 31. marts, der vil blive gjort tilgængelig for offentligheden.
Strømliningen af rapporteringsforpligtelser i dette forslag henhører under det bestemte mål om at reducere EU's administrative byrde med 25 %. Som meddelt i den foreslåede ændring til dette direktiv relaterer disse ændringer sig til oplysninger som forsyningsnetværk, placeringen af produktions- og industrifaciliteter osv., og jeg har derfor ingen indsigelser mod den foreslåede ændring til dette direktiv.

<FootprintIntro>Ordføreren erklærer på eget ansvar ikke at have modtaget input fra nogen enhed eller person, der skal nævnes i dette bilag i henhold til artikel 8 i bilag I til forretningsordenen.</FootprintIntro>

